
Okresný súd Vranov nad Topľou 12T/63/2025 8825010351 14. 08. 2026 JUDr. Andrea Havírová ECLI:SK:OSVT:2026:8825010351.2
ROZSUDOK V MENE SLOVENSKEJ REPUBLIKY Okresný súd Vranov nad Topľou, samosudkyňou JUDr. Andreou Havírovou, na hlavnom pojednávaní dňa 14. augusta 2026 vo Vranove nad Topľou, takto rozhodol: Obžalovaní: 1/ A. B., nar. XX. XX. XXXX v C. D. E., F., trvale bytom G. F. XX, okr. Vranov nad Topľou, nezamestnaná, 2./ H. B., nar. XX. XX. XXXX v H., trvale bytom G. F. XX, okr. Vranov nad Topľou, nezamestnaný, uznávajú sa
za
v i n n ý c h, ž e
v období od 02. 09. 2024 do 20. 06. 2025 v obci G., okr. Vranov nad Topľou, ako zákonní rodičia maloletého dieťaťa A. B., nar. XX. XX. XXXX, ktorým zo Zákona o rodine vyplýva povinnosť starať sa sústavne a dôsledne o všestranný vývoj a rozvoj svojho dieťaťa, úmyselne nezabezpečili riadnu dochádzku svojej dcéry A. B. do Základnej školy B. D. I., okr. Vranov nad Topľou, tým, že nedostatočne vplývali na svoju dcéru, aby si riadne plnila školskú dochádzku a so školou riadne nespolupracovali, čím spôsobili, že ich maloletá dcéra A. B. vymeškala 156 neospravedlnených vyučovacích hodín, teda vydali úmyselne osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život, čím spáchali prečin ohrozovania mravnej výchovy mládeže podľa § 211 ods. 1 písm. b) Trestného zákona. Za to im súd ukladá: Obžalovanej A. B. Podľa § 211 ods. 3 Trestného zákona, v spojení s § 42 ods. 1 Trestného zákona, v nadväznosti na § 41 ods. 1 Trestného zákona, za použitia § 38 ods. 2 Trestného zákona, pri zistení jednej poľahčujúcej okolnosti uvedenej v § 36 písm. l) Trestného zákona a jednej priťažujúcej okolnosti uvedenej v § 37 písm. m) Trestného zákona, súhrnný trest odňatia slobody v trvaní 2 (dvoch) rokov. Podľa § 51 ods. 1 Trestného zákona, v nadväznosti na ustanovenie § 49 ods. 1 písm. a) Trestného zákona, výkon uloženého trestu odňatia slobody p o d m i e n e č n e o d k l a d á. Podľa § 51 ods. 1 Trestného zákona ukladá p r o b a č n ý d o h ľ a d nad jej správaním. Podľa § 51 ods. 2 Trestného zákona určuje skúšobnú dobu podmienečného odsúdenia s probačným dohľadom v trvaní 3 (troch) rokov a 6 (šiestich) mesiacov.
Podľa § 51 ods. 2 Trestného zákona, v spojení s § 51 ods. 4 Trestného zákona, ukladá obžalovanej povinnosť zabezpečovať počas skúšobnej doby podmienečného odsúdenia s probačným dohľadom povinnú školskú dochádzku maloletému dieťaťu A. B., nar. XX. XX. XXXX a mal. J. B., nar. XX. XX. XXXX, do príslušnej školy. Podľa § 42 ods. 2 Trestného zákona r u š í výrok o treste, o ktorom bolo rozhodnuté Trestným rozkazom Okresného súdu Vranov nad Topľou zo dňa 27. 06. 2025, č. k. 2T/34/2025-144, ktorý bol obžalovanej doručený dňa 07. 07. 2025 a ktorý nadobudol právoplatnosť dňa 09. 12. 2025, pričom tejto obžalovanej bol podľa § 211 ods. 3, § 38 ods. 2, § 36 písm. l), § 37 písm. m) Trestného zákona uložený trest odňatia slobody v trvaní 18 (osemnásť) mesiacov, výkon ktorého jej bol podľa § 51 ods. 1, ods. 2, § 49 ods. 1 písm. a) Trestného zákona podmienečne odložený s probačným dohľadom nad jej správaním na skúšobnú dobu v trvaní 36 (tridsaťšesť) mesiacov a zároveň jej bola podľa § 51 ods. 2, § 51 ods. 4 Trestného zákona uložená povinnosť počas skúšobnej doby zabezpečovať povinnú školskú dochádzku mal. J. B., ako aj všetky obsahovo nadväzujúce výroky, ak vzhľadom na zmenu, ku ktorej došlo zrušením, stratili svoj podklad. Obžalovanému H. B. Podľa § 211 ods. 3 Trestného zákona, v spojení s § 42 ods. 1 Trestného zákona, v nadväznosti na § 41 ods. 1 Trestného zákona, za použitia § 38 ods. 2 Trestného zákona, pri zistení jednej poľahčujúcej okolnosti uvedenej v § 36 písm. l) Trestného zákona a jednej priťažujúcej okolnosti uvedenej v § 37 písm. m) Trestného zákona, súhrnný trest odňatia slobody v trvaní 2 (dvoch) rokov a 3 (troch) mesiacov. Podľa § 51 ods. 1 Trestného zákona, v nadväznosti na ustanovenie § 49 ods. 1 písm. a) Trestného zákona, výkon uloženého trestu odňatia slobody p o d m i e n e č n e o d k l a d á. Podľa § 51 ods. 1 Trestného zákona ukladá p r o b a č n ý d o h ľ a d nad jeho správaním. Podľa § 51 ods. 2 Trestného zákona určuje skúšobnú dobu podmienečného odsúdenia s probačným dohľadom v trvaní 3 (troch) rokov a 6 (šiestich) mesiacov. Podľa § 51 ods. 2 Trestného zákona, v spojení s § 51 ods. 4 Trestného zákona, ukladá obžalovanému povinnosť zabezpečovať počas skúšobnej doby podmienečného odsúdenia s probačným dohľadom povinnú školskú dochádzku mal. dieťaťu A. B., nar. XX. XX. XXXX a mal. J. B., nar. XX. XX. XXXX, do príslušnej školy. Podľa § 42 ods. 2 Trestného zákona r u š í výrok o treste, o ktorom bolo rozhodnuté Trestným rozkazom Okresného súdu Vranov nad Topľou zo dňa 27. 06. 2025, č. k. 2T/34/2025-144, ktorý bol obžalovanému doručený dňa 07. 07. 2025 a ktorý nadobudol právoplatnosť dňa 09. 12. 2025, pričom tomuto obžalovanému bol podľa § 211 ods. 3, § 38 ods. 2, § 36 písm. l), § 37 písm. m) Trestného zákona uložený trest odňatia slobody v trvaní 22 (dvadsaťdva) mesiacov, výkon ktorého mu bol podľa § 51 ods. 1, ods. 2, § 49 ods. 1 písm. a) Trestného zákona podmienečne odložený s probačným dohľadom nad jeho správaním na skúšobnú dobu v trvaní 36 (tridsaťšesť) mesiacov a zároveň mu bola podľa § 51 ods. 2, § 51 ods. 4 Trestného zákona uložená povinnosť počas skúšobnej doby zabezpečovať povinnú školskú dochádzku mal. J. B., ako aj všetky obsahovo nadväzujúce výroky, ak vzhľadom na zmenu, ku ktorej došlo zrušením, stratili svoj podklad. odôvodnenie: Rozsudok neobsahuje odôvodnenie, pretože prokurátor, obhajca a obžalovaný sa vzdali práva odvolania (§ 172 ods. 2 Trestného poriadku). Ak sa po vyhlásení rozsudku prokurátor aj obvinený vzdali odvolania, alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately.
Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Súdom prijaté vyhlásenie obžalovaného, že je vinný, alebo že nepopiera spáchanie skutku uvedeného v obžalobe, je neodvolateľné a v tomto rozsahu nenapadnuteľné odvolaním ani dovolaním, okrem dovolania podľa § 371 ods. 1 písm. c) Trestného poriadku. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny, alebo že chýba. Po vyhlásení rozsudku sa môže oprávnená osoba odvolania výslovne vzdať.

